 भी हों तो भी उन्हीं के द्वारा जगत् के लोगों का कल्याण होता है किन्तु गुणहीन, चरित्रहीन व्यक्ति संख्या में अधिक होने पर भी उनसे किसी का कल्याण नहीं होता।
भगवान् का एक नाम "कृष्ण" है। कारण, वे सब को आकर्षित करके आनंद प्रदान करते हैं एवं स्वयं आनन्दित होते हैं। श्रीकृष्ण हर विषय में सर्वोत्तम हैं, अखिल रसामृत मूर्ति हैं, वे सच्चिदानंद विग्रह हैं, अनादि हैं व सबके आदि हैं। वे समस्त कारणों के भी कारण हैं। अतः वे एक मात्र विशुद्ध - प्रेम द्वारा ही आराधनीय हैं।
श्रीकृष्ण को भूलना ही जीवों के दुःखों का मूल कारण है।
श्रीकृष्ण को याद करने का सबसे सहज और निश्चित उपाय उनका नाम संकीर्तन है । जाति, धर्म, पुरुष या स्त्री के भेदभाव के बिना व वृद्ध युवक व बालक, गरीब - अमीर, विद्वान - अनपढ़ आदि अवस्थाओं के भेदभाव के बिना सभी भगवान् का नाम संकीर्तन करने के अधिकारी हैं।
ध्यान, यज्ञ और श्रीमूर्ति की पूजा करने में असमर्थ कलिहत जीवों के उद्धार का एकमात्र उपाय साक्षात् श्रीभगवान् के नाम का संकीर्तन करना ही है ।
आराधना का उद्देश्य है - चित्त का भगवान् में आवेश और भगवान में तन्मयता को प्राप्त करना ।
एकमात्र भगवान् की उपासना से ही जीवों को सब प्रकार के मंगल की एवं शान्ति की प्राप्ति हो सकती है।
अपनी स्थूल और सूक्ष्म इन्द्रियों के तर्पण करने की प्रचेष्टा को ही काम कहते हैं तथा कामना के पूरी होने में बाधा पड़ने से ही क्रोध होता है। इन्हीं काम व क्रोध से सब प्रकार के अनर्थ होते हैं।
भगवान् का भक्त कभी भी किसी दूसरे जीव का बुरा नहीं
मूर्ख व्यक्ति अज्ञानतावश दूसरे जीवों के प्रति हिंसा करके सुख का अनुभव करता है। परन्तु किसी के प्रति हिंसा करने से हमें भी हिंसा का सामना करना पड़ेगा, जिससे कोई फायदा नहीं होने वाला।
भगवत् - प्रेम के अनुशीलन से जगत् में स्थायी शान्ति संस्थापित हो सकती है, यही श्रीचैतन्य महाप्रभु जी की शिक्षा है।
एक मात्र अनावृत स्वरूप, नित्य प्रकाशवान, अद्वय ज्ञान स्वरूप - श्रीहरि की आराधना करने में तल्लीन व्यक्ति ही साधु है ।
व्यक्ति त्यागी बनने से ही साधु नहीं होता है; क्योंकि साधु तो न गृहस्थी है, न ही त्यागी। यदि सवस्तु भगवान में प्रीति नहीं है तो गृहस्थी, त्यागी - किसी को भी साधु नहीं कहा जा सकता। ये बात बिल्कुल ठीक है कि साधु किसी भी आश्रम में रह सकता है ।
इन्द्रिय- दमन और वैराग्य के द्वारा कुछ समय के लिए चित्त शुद्धि होने पर भी पूर्ण रूप से चित्त की मलिनता नहीं जाती। भगवान के महिमा गुण के श्रवण व कीर्तन के बिना चित्त की मलिनता पूर्ण रूप से दूर नहीं हो सकती। चित्त की शुद्धि का केवल यही सर्वोत्तम तरीका है।
वैराग्य शब्द का एक अर्थ है - विगत 'राग' अर्थात् संसार के विषय भोगों व सम्बन्धों से अनासक्ति और दूसरा अर्थ है - परम - पुरुष भगवान में विशिष्ट 'राग' । वास्तव में परम पुरुष भगवान में जिस मात्रा में अनुराग बढ़ता है, उसी मात्रा में संसार के प्रति आसक्ति स्वाभाविक ही कम हो 